Държавен вестник, бр. 6, 2005 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  6
МИНИСТЕРСТВО НА ТРУДА
И СОЦИАЛНАТА  ПОЛИТИКА
НАРЕДБА № 11
oт 27 декември 2004 г.
за минималните изисквания за осигуряване на
безопасността и здравето на работещите при
потенциален риск от експлозивна атмосфера
Раздел I
Общи положения
Чл. 1. (1) С тази наредба се определят мини-
малните изисквания за осигуряване на безопас-
ността и здравето на работещите, изложени на
потенциален риск от експлозивна атмосфера.
(2) Наредбата се прилага заедно с норматив-
ните актове, отнасящи се до осигуряването на
здравословни и безопасни условия на труд, като
се спазват по-строгите  специфични и/или допъл-
нителни изисквания, когато тя определя такива.
Чл. 2. (1) Наредбата се прилага на всички
места, където за работещите съществува потен-
циален риск от експлозивна атмосфера.
(2) Наредбата се прилага и при транспортни
средства, предназначени за използване в потен-
циално експлозивна атмосфера.
(3) Тази наредба се прилага и от лицата, които
самостоятелно упражняват трудова дейност.
(4) Наредбата не се прилага:
1. за места, които се използват пряко за или
по време на медицинско лечение на пациенти;
2. при използване на газови уреди съгласно
Наредбата за съществените изисквания и оце-
няване съответствието на газовите уреди от
2003 г. (ДВ, бр. 100 от 2003 г.);
3. при производство, манипулиране, използва-
не, съхранение и транспортиране на взривни ве-
щества или на химически неустойчиви вещества;
4. при добиване на въглища и минерални
суровини и на подземни богатства чрез сонди-
ране съгласно Наредба № 9 от 1997 г. за общи
правила за управление на дейността по осигу-
ряване на безопасността и опазване здравето на
работещите в мините (обн., ДВ, бр. 123 от 1997 г.;
изм. и доп., бр. 68 от 2003 г.) и Наредба № 9 от
2003 г. за минималните изисквания за осигуря-
ване на безопасността и здравето на работещи-
те при добиване на подземни богатства чрез
сондиране (ДВ, бр. 79 от 2003 г.);
5. при използване на наземни, водни и въз-
душни транспортни средства по силата на меж-
дународни споразумения за превоз на опасни
товари и съответни национални нормативни
актове, които ги въвеждат в сила (такива, като
ADR—Европейска спогодба за международен
превоз на опасни товари по шосе—Наредба № 40
от 2004 г. за условията и реда за извършване на
автомобилен превоз на опасни товари; докумен-
ти на Международната организация за граж-
данско въздухоплаване (ICAO) — Наредба № 18
от 1999 г. за безопасен превоз на опасни товари
по въздуха; документи на Международната
морска организация (IMO) — Кодекс за меж-
дународен превоз на опасни товари по море
(IMDG), ADND—Правила за транспортиране
на опасни товари по р. Дунав; RID — Правил-
ник за международен железопътен превоз на
опасни товари—Наредба № 46 от 2001 г. за же-
лезопътен превоз на опасни товари).
Раздел II
Задължения на работодателя
Чл. 3. Работодателят предприема всички не-
обходими мерки за осигуряването на безопас-
ността и здравето на работещите, изложени на
потенциален риск от експлозивна атмосфера.
Чл. 4. (1) Като спазва задълженията, които
произтичат от чл. 4 от Закона за здравословни
и безопасни условия на труд  и чл. 277 и чл. 281,
ал. 2 и 4 от Кодекса на труда, работодателят е
длъжен да осигури предотвратяване и защита
срещу експлозии, като предприеме технически
и/или организационни мерки, съобразени с ес-
теството на работата и в съответствие със след-
ните приоритети и основни принципи:
1. предотвратяване на образуването на експ-
лозивна атмосфера;
2. предотвратяване на възпламеняването на
експлозивната атмосфера и намаляване на опас-
ните последици от експлозия, така че да се оси-
гури безопасността и здравето на работещите—
където поради естеството на работата не е въз-
можно прилагането на т. 1.
(2) Където е необходимо мерките по ал.1 се
съчетават и/или допълват от мерки срещу раз-
пространението на експлозиите.
(3) Мерките по ал. 1 и 2 се преразглеждат
редовно, но не по-рядко от един път годишно,
както и при всеки случай, когато възникнат
значителни промени.
Чл. 5. (1) Като спазва задълженията, които
произтичат от чл. 16, ал. 1, чл. 26, ал. 1, т. 1 и
чл. 29 от Закона за здравословни и безопасни
условия на труд и от чл. 289 и 290 от Кодекса на
труда, както и от Наредба № 5 от 1999 г. за реда,
начина и периодичността на извършване на
оценка на риска (ДВ, бр. 47 от 1999 г.), работо-
дателят извършва оценка на специфичните рис-
кове, пораждани от експлозивна атмосфера,
като отчита най-малко следното:
1. вероятността да възникне експлозивна
атмосфера и нейната устойчивост;
2. вероятността за наличие на източници на
запалване, включително електростатични за-
ряди, които да се активират и задействат;
3. работното оборудване и инсталациите,
използваните вещества, процесите и техните
възможни взаимодействия;
4. обхвата на очакваните последици.
(2) Рисковете от експлозия се оценяват ця-
лостно.
(3) Местата, които са или могат да бъдат свър-
зани чрез отвори с места, където би могла да
възникне експлозивна атмосфера, се имат пред-
вид при оценката на рисковете от експлозия.